གཞན་ཡང་།ཁོ་ཚོའི་སྡེ་བས་བོད་ཀྱི་ཟློས་གརསྲོང་བཙན་སྒམ་པོའི་རྣམ་ཐརའཁྲབ་སྲོལ་སླར་གསོ་བྱས་པར་འཁྲབ་ལྭ་དང་།རས་གཞི།འཁྲབ་ཆོས་སོགས་མང་པོ་བཟོས་ཏེ་སྔ་གཞུག་ཏུ་སྒོར་ཁྲི་ལྔ་ལྷག་གི་འགྲོ་གྲོན་གསབ།ཁོང་གིས་སྔ་འགྱུར་བསྟན་པའི་བདག་པོ་སྐྱབས་རྗེ་དམ་པ་གཏེར་རྒན་རིན་པོ་ཆེའི་བཀའི་ཅོད་པན་སྤྱི་བོར་བླངས་ཏེ་ཞིག་རལ་དུ་གྱུར་བའི་ལྷ་ཁང་རྙིང་བ་རྣམས་ལ་ཡོ་འཆོས་དང་།མཆོད་རྟེན་གསར་བཞེངས།གྲྭ་ཤག་གི་བེ་རིམ་གཏན་ཁེལ་སོགས་དང་།དཀྱིལ་འཁོར་ལ་ཐིག་རྩ་འདེབས་པ་དང་ལཉྫའི་མ་ཕྱི་འབྲི་བ་སོགས་ཀྱི་བྱ་བར་ཞབས་འདེགས་ཅི་ནུས་བྱས་པར་མ་ཟད།རང་དགོན་དུ་ལྷ་བཟོ་རྣམས་ཀྱིས་ལྡེབས་རིས་བཞེངས་སྐབས་ཁོང་གིས་ལག་བསྟར་གྱིས་ཙ་ཀ་སུམ་བརྒྱ་ལྷག་བཞེངས།ལྷག་པར་དུ་ཞིང་ཆེན་རིམ་པའི་རིག་དངོས་སྲུང་སྐྱོབ་སྡེ་ཁག་ཏུ་ཆོག་མཆན་ཐོབ་པའི་རྒྱལ་ཁབ་ཕྱི་ནང་ཀུན་ན་སྐད་གྲགས་ཆེ་བའི་བཀའ་བསྟན་རྡོ་རྩིགསཉམས་གསོའི་བྱ་བར་ཁོང་གིས་ལྷག་བསམ་རྣམ་དག་གིས་རང་གི་སྟོབས་ཤུགས་ཡོད་ཚད་ཕུལ།